PTTEP ตั้ง “เอ็กซ์พลอร์ เวนเจอร์ส” ต่อยอดเทคโนโลยี รองรับลงทุนอนาคต
PTTEP ตั้งบริษัทย่อย “เอ็กซ์พลอร์ เวนเจอร์ส” มีทุนจดทะเบียน 5,000,000 บาท เพื่อรองรับการลงทุนในอนาคต สร้างความสามารถแข่งขัน และต่อยอดเทคโนโลยีที่ใช้ในการดำเนินธุรกิจสำรวจและผลิตปิโตรเลียม
PTTEP ตั้งบริษัทย่อย “เอ็กซ์พลอร์ เวนเจอร์ส” ต่อยอดเทคโนโลยีดำเนินธุรกิจสำรวจและผลิตปิโตรเลียม รองรับการลงทุนในอนาคต
22 พ.ย. 2565

บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ขอแจ้งว่า ปตท.สผ. ได้จัดตั้งบริษัทย่อย บริษัท เอ็กซ์พลอร์ เวนเจอร์ส จำกัด เพื่อรองรับการลงทุนในอนาคต จัดตั้งทุนจดทะเบียน 5,000,000 บาท ประกอบด้วย หุ้นสามัญจำนวน 50,000 หุ้น มูลค่าหุ้นละ 100 บาท โดย บริษัท อีพี-เทค เวนเจอร์ส โฮลดิ้ง จำกัด (บริษัทย่อยของ ปตท.สผ.) ถือหุ้นในสัดส่วนร้อยละ 100
ทั้งนี้ การจัดตั้งบริษัทดังกล่าว มีจุดประสงค์เพื่อลงทุนในเทคโนโลยีใหม่ สร้างความสามารถในการแข่งขันและหาโอกาสในการพัฒนาธุรกิจใหม่ และต่อยอดเทคโนโลยีที่ใช้ในการดำเนินธุรกิจสำรวจและผลิตปิโตรเลียมให้มีประสิทธิภาพมากขึ้น ซึ่งสอดคล้องกับกลยุทธ์ของ ปตท.สผ.